
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 08.02.1999

                                                                                                 Nr. 23/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, raportul la proiectului de Lege pentru aprobarea Ordonanţei de urgenţă a Guvernului nr.12/1998, privind transportul pe căile ferate  române şi reorganizarea Societăţii Naţionale a Căilor Ferate Române, transmis comisiei noastre pentru dezbatere şi avizare în fond, cu adresa nr.445 din 26 ianuarie 1999.
Ordonanţa sus-menţionată a fost transmisă la comisie în procedură de urgenţă, varianta Senatului, iar la întocmirea raportului s-a avut în vedere punctul de vedere al Consiliului Legislativ, precum şi avizul Comisiei pentru buget, finanţe şi bănci.
           PREŞEDINTE,                                 SECRETAR,

        Dan Ioan Popescu                                Ioan Bivolaru

Exp.parlam.

Iulian Ceauşu

Parlamentul  României

Camera  Deputaţilor

Comisia pentru industrii si servicii

   





    Bucureşti, 08.02.1999


                                                                                     Nr. 23/XVIII/3

R A P O R T

asupra proiectului de Lege pentru aprobarea Ordonanţei de urgenţă 

a Guvernului nr.12/1998, privind transportul pe căile ferate  române

 şi reorganizarea Societăţii Naţionale a Căilor Ferate Române. 

Cu adresa nr.445/26.01.1999 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond Comisia pentru industrii şi servicii, cu dezbaterea şi avizarea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.12/1998, privind transportul pe căile ferate  române  şi reorganizarea Societăţii Naţionale a Căilor Ferate Române.

În cadrul şedinţei din data de 03.02.1999, comisia a examinat proiectul de lege supus dezbaterii şi a avizat favorabil, cu amendamente admise şi respinse, acest act legislativ pe care-l prezentăm spre dezbatere Camerei Deputaţilor.

Conform art.74, alin.(2) din Constituţia României proiectul de lege supus dezbaterii are caracter de lege ordinară.

Comisia precizează că Ordonanţa de urgenţă a Guvernului nr.12/1997 abrogă următoarele acte legislative : Legea nr. 129/1996 privind transportul pe căile ferate române, publicată în Monitorul Oficial al României, Partea I, nr. 268 din 30 octombrie 1996, astfel cum a fost modificată prin Ordonanţa de urgenţă a Guvernului nr. 14/1997, publicată în Monitorul Oficial al României, Partea I, nr. 79 din 30 aprilie 1997, aprobată şi modificată prin Legea nr. 111/1997, publicată în Monitorul Oficial al României, Partea I, nr. 142 din 7 iulie 1997, şi cu modificările şi completările aduse prin Ordonanţa Guvernului nr. 40/1997, publicată în Monitorul Oficial al României, Partea I, nr. 219 din 29 august 1997, precum şi orice alte dispoziţii contrare, deoarece în acest moment transportul feroviar se desfăşoară conform acestor acte normative.
            PREŞEDINTE,                                   SECRETAR,

         Dan Ioan Popescu                                 Ioan Bivolaru

  Exp. Parlam.

Iulian Ceauşu

                                                                                               Anexa nr.1

AMENDAMENTE ADMISE  
la proiectul de Lege pentru aprobarea Ordonanţei de urgenţă a Guvernului nr.12/1998

privind transportul pe căile ferate române şi reorganizarea Societăţii Naţionale a Căilor Ferate Române
	Nr.

crt.
	O.G. nr.12/1998

Text propus de Senat 
	Text propus de raportori 
	Motivaţia

	0
	1
	2
	3

	1. 
	ORDONANŢĂ  DE URGENŢĂ

privind transportul pe căile ferate române şi reorganizarea Societăţii Naţionale a Căilor Ferate Române


	Nemodificat 
	

	2. 
	TITLUL I

Organizarea şi efectuarea transporturilor pe căile ferate române


	Nemodificat 
	

	3. 
	CAPITOLUL I

Organizarea transporturilor feroviare


	Nemodificat 
	

	4. 
	Art. 1.  (1) Prin transport pe căile ferate române, denumit în continuare transport feroviar, se înţelege orice deplasare de persoane şi de bunuri, realizată cu vehicule feroviare de către operatori de transport pe infrastructura feroviară. Transportul feroviar, precum şi serviciile adiacente sau conexe acestuia sunt considerate operaţiuni de transport feroviar.


	Nemodificat 
	

	5. 
	(2) Transportul feroviar poate fi public sau în interes propriu.


	Nemodificat 
	

	6. 
	(3) Transportul feroviar public constituie, prin natura sa, un sector strategic de interes naţional, reprezintă un serviciu esenţial pentru societate, contribuie la libera circulaţie, la rezolvarea unor interese majore ale economiei, la deplasarea persoanelor, mărfurilor şi altor bunuri, în interiorul ţării şi în trafic internaţional, cu un grad înalt de siguranţă, în condiţii ecologice, eficiente, şi îndeplineşte sarcini specifice pentru nevoile de apărare a ţării, potrivit legii.


	(3) Transportul feroviar public constituie, prin natura sa, un sector strategic de interes naţional, reprezintă un serviciu public pentru societate, contribuie la libera circulaţie, la rezolvarea unor interese majore ale economiei, la deplasarea persoanelor, mărfurilor şi altor bunuri, în interiorul ţării şi în trafic internaţional, cu un grad înalt de siguranţă, în condiţii ecologice, eficiente, şi îndeplineşte sarcini specifice pentru nevoile de apărare a ţării, potrivit legii.

Raportorii
	Se include transportul feroviar public în categoria serviciilor publice.

Definirea ca serviciu esenţial este irelevantă.

Se preia definirea din teza nr.1 art.5, alin.(1).

	7. 
	
	(31) Servicii conexe transportului sunt activităţile ce se desfăşoară în legătură nemijlocită cu, sau în timpul transportului.

Raportorii
	Este necesară definirea serviciilor conexe transportului.

	8. 
	
	(32) Serviciile adiacente transportului sunt activităţile ce au ca obiect asigurarea desfăşurării, în siguranţă, a transportului.

Raportorii
	Este necesară definirea serviciilor adiacente transportului.

	9. 
	(4) Transporturile feroviare publice se efectuează numai pe bază de contract de transport.


	Nemodificat.
	

	10. 
	(5) Contractul de transport se încheie şi se execută în conformitate cu prevederile Codului comercial, ale Regulamentului de transport pe căile ferate din România şi ale acordurilor şi convenţiilor internaţionale la care România este parte.


	Nemodificat.
	

	11. 
	(6) Transportul feroviar în interes propriu este transportul efectuat în interesul activităţilor proprii, cu mijloace de transport deţinute în proprietate sau închiriate.


	Nemodificat.
	

	12. 
	(7) Activităţile de transport feroviar public sau în interes propriu sunt realizate de către operatori de transport feroviar, persoane juridice române, licenţiaţi în condiţiile prezentei ordonanţe de urgenţă.


	(7) Operaţiunile de transport feroviar public sau în interes propriu sunt realizate de către operatori de transport feroviar, persoane juridice române, licenţiaţi în condiţiile prezentei ordonanţe de urgenţă.

Raportorii
	Trebuie preluată definiţia din teza a 2-a de la Art.1, alin.(1) care se referă la "operaţiuni de transport feroviar".

	13. 
	Art. 2.  Pentru efectuarea serviciilor de transport feroviar public sau în interes propriu pot obţine licenţă operatorii de transport cu capital de stat şi/sau privat, care îndeplinesc cumulativ următoarele condiţii:


	Nemodificat.
	

	14. 
	a) au, în principal, ca obiect de activitate transporturile de călători, de mărfuri şi de alte bunuri pe calea ferată;

	a) execută în principal, ca obiect de activitate operaţiuni de transport feroviar;
Raportorii
	Sunt omise serviciile adiacente şi conexe care se licenţiază conform prevederilor Legii nr.197/1998 privind transporturile.

	15. 
	b) deţin în proprietate sau cu chirie material rulant de tracţiune necesar pentru remorcarea trenurilor sau trenuri automotoare, cu caracteristicile tehnice şi de dotare impuse de prescripţiile de siguranţă a circulaţiei feroviare şi de calitatea serviciului de transport;


	b) deţin în proprietate sau cu chirie material rulant de tracţiune, înmatriculat de autoritatea competentă, necesar pentru remorcarea trenurilor sau trenuri automotoare, cu caracteristicile tehnice şi de dotare impuse de prescripţiile de siguranţă a circulaţiei feroviare şi de calitatea serviciului de transport;

Raportorii
	Prevedere omisă faţă de Legea nr.197/1998 privind transporturile, care instituie această obligaţie.

	16. 
	c) respectă întocmai prescripţiile tehnice, tehnologice, de organizare şi de desfăşurare a circulaţiei şi manevrei trenurilor, stabilite pentru accesul şi circulaţia pe infrastructura feroviară publică, în condiţii de siguranţă a circulaţiei şi de securitate a transporturilor;


	Nemodificat 
	

	17. 
	d) dispun de personal atestat pentru conducerea trenurilor şi a materialului rulant motor, pentru efectuarea operaţiunilor de manevră, pregătire, reparare şi verificare a trenurilor, în conformitate cu prescripţiile specifice în vigoare;


	d) dispun de personalul necesar atestat pentru efectuarea operaţiunilor de transport feroviar care fac obiectul activităţii operatorului respectiv;

Raportorii
	Sunt omise o serie de categorii de personal. (activităţi conexe, adiacente)

Atestarea se face după reglementări prestabilite de Ministerul Transporturilor.

	18. 
	e) fac dovada onorabilităţii, capacităţii tehnice, capacităţii profesionale şi capacităţii financiare, stabilite de Ministerul Transporturilor;


	Nemodificat 
	

	19. 
	f) alte condiţii stabilite de Ministerul Transporturilor.


	Nemodificat 
	

	20. 
	Art. 3.  Licenţa pentru efectuarea serviciilor de transport public sau în interes propriu pe căile ferate se acordă de Ministerul Transporturilor.


	Art. 3.  Licenţa pentru efectuarea operaţiunilor de transport feroviar prevăzute la art.1 se acordă de Ministerul Transporturilor.

Raportorii
	De folosit terminologia definită la Art.1.

	21. 
	Art. 4.  Pe parcursul desfăşurării activităţii, operatorii de transport feroviar licenţiaţi sunt obligaţi să realizeze, la termenele şi la parametrii tehnici prevăzuţi în prescripţiile pentru siguranţa circulaţiei feroviare, toate operaţiunile de verificare, întreţinere şi reparaţii pentru materialul rulant aflat sau introdus în circulaţie, sub sancţiunea suspendării sau retragerii licenţei.


	Nemodificat 
	

	22. 
	Art. 5.  (1) Transportul feroviar public de călători are caracter de serviciu public social. Pentru aceste servicii, operatorii de transport feroviar public primesc de la bugetul de stat sau de la bugetele locale, după caz, diferenţele dintre tarifele stabilite cu avizul autorităţilor publice competente şi costurile reale de transport, la care se adaugă o cotă de profit de cel puţin 3%.

	Art. 5.  (1) Transportul feroviar public de călători are caracter de serviciu public social. Pentru aceste servicii, operatorii de transport feroviar public primesc de la bugetul de stat sau de la bugetele locale, după caz, diferenţele dintre tarifele stabilite cu avizul autorităţilor publice competente şi costurile reale de transport, la care se adaugă o cotă de profit de cel mult 5 %.
Raportorii
	Legiuitorul nu poate plafona cota minimă de profit.

În cazul subvenţionărilor, cota maximă de profit trebuie stabilită prin lege.

	23. 
	(2) Serviciul public social de transport feroviar de călători poate fi concesionat de către Ministerul Transporturilor, pe bază de licitaţie publică, în condiţiile legii.


	Nemodificat 
	

	24. 
	(3) În cazul efectuării de servicii publice de transport marfă sau călători pentru anumite categorii de persoane fizice sau juridice, care beneficiază, din dispoziţia autorităţilor publice competente, de reduceri ale tarifelor de transport, prin actul care a prevăzut acordarea acestor reduceri, se vor asigura compensaţii corespunzătoare operatorului de transport, până la nivelul tarifului aprobat.


	Nemodificat 
	

	25. 
	Art. 6.  Transportul feroviar public va fi organizat astfel încât să se asigure un sistem unitar, echilibrat şi funcţional, în conformitate cu cerinţele siguranţei circulaţiei, confortului şi tehnologiilor specifice de transport pe calea ferată, în condiţii de compatibilitate şi interoperabilitate cu sistemul de transport feroviar european.


	Nemodificat 
	

	26. 
	CAPITOLUL II

Autoritatea de stat în domeniul transporturilor feroviare


	Nemodificat 
	

	27. 
	Art. 7.  (1) Ministerul Transporturilor, în calitate de organ de specialitate al administraţei publice centrale, este autoritatea de stat în domeniul transporturilor feroviare care asigură dezvoltarea şi siguranţa transporturilor feroviare.


	Nemodificat 
	

	28. 
	(2) Ministerul Transporturilor, în calitate de organ de specialitate al administraţiei publice centrale, are următoarele atribuţii principale în domeniul transporturilor feroviare:


	Nemodificat 
	

	29. 
	a) elaborează strategiile de dezvoltare a activităţilor de transport feroviar;


	Nemodificat 
	

	30. 
	b) elaborează şi supune aprobării Guvernului programele de dezvoltare şi de modernizare a infrastructurii feroviare;


	b) elaborează şi supune aprobării Guvernului programele de dezvoltare şi de modernizare a infrastructurii feroviare deschise accesului public.
Raportorii
	Prevedere cuprinsă în Legea nr.197/1998 privind transporturile.

	31. 
	c) asigură, în condiţii identice, tuturor operatorilor feroviari acces egal şi nediscriminatoriu pe infrastructura feroviară publică, conform reglementărilor interne, precum şi acordurilor şi convenţiilor internaţionale la care România este parte;


	Nemodificat 
	

	32. 
	d) asigură beneficiarilor de transport feroviar dreptul de a apela la un operator de transport licenţiat şi liber ales;


	Nemodificat 
	

	33. 
	e) sprijină dezvoltarea şi funcţionarea transportului feroviar public;


	Nemodificat 
	

	34. 
	f) asigură condiţiile unui mediu concurenţial normal în transportul feroviar, precum şi între acesta şi alte moduri de transport;


	Nemodificat 
	

	35. 
	g) asigură efectuarea transporturilor militare, a transporturilor speciale şi a transporturilor de intervenţie în caz de calamităţi naturale sau în alte situaţii deosebite;


	Nemodificat 
	

	36. 
	h) asigură dezvoltarea cercetării în transportul feroviar, în corelare cu programele naţionale de cercetare;


	Nemodificat 
	

	37. 
	i) elaborează politica economică în domeniul transportului feroviar;


	Nemodificat 
	

	38. 
	j) elaborează politici pentru dezvoltarea transporturilor multimodale şi a transportului combinat;


	Nemodificat 
	

	39. 
	k) elaborează politici de dezvoltare echilibrată a transportului feroviar cu alte moduri de transport;


	Nemodificat 
	

	40. 
	l) asigură gestionarea proprietăţii publice din domeniul transportului feroviar;


	l) asigură gestionarea proprietăţii publice  şi private a statului, din domeniul transportului feroviar;

Raportorii
	Prevedere completă din Legea nr.197/1998 privind transporturile. S-a omis gestionarea proprietăţii private a statului.

	41. 
	m) asigură gestionarea resurselor financiare alocate prin bugetul de stat;


	Nemodificat 
	

	42. 
	n) avizează tarifele de utilizare a infrastructurii feroviare publice şi le supune spre aprobare Guvernului;


	Nemodificat 
	

	43. 
	o) clasifică infrastructura de transport feroviar în conformitate cu standardele naţionale şi internaţionale;


	Nemodificat 
	

	44. 
	p) stabileşte regulile de acces pe infrastructura căilor ferate române pentru operatorii feroviari;


	Nemodificat 
	

	45. 
	q) este depozitarul normelor, metodologiilor, prescripţiilor şi instrucţiunilor cu specific feroviar, care se aplică în domeniul transporturilor feroviare;


	Nemodificat 
	

	46. 
	r) emite normative privind construcţia şi protecţia căii ferate.


	Nemodificat 
	

	47. 
	(3) Ministerul Transporturilor, în calitate de autoritate de stat în domeniul transporturilor feroviare, are următoarele atribuţii principale:


	Nemodificat 
	

	48. 
	a) reprezintă Guvernul în organismele internaţionale şi în relaţiile bilaterale cu alte state în domeniul transporturilor feroviare;


	Nemodificat 
	

	49. 
	b) elaborează şi promovează reglementări specifice, destinate asigurării compatibilităţii sistemului naţional de transport feroviar cu sistemele de transport internaţionale;


	Nemodificat 
	

	50. 
	c) emite norme tehnice obligatorii pentru construcţia, modernizarea, exploatarea, întreţinerea, repararea şi verificarea tehnică a infrastructurii feroviare şi a materialului rulant;


	Nemodificat 
	

	51. 
	d) stabileşte nomenclatorul de funcţii al personalului care lucrează sau concură la siguranţa circulaţiei trenurilor;


	Nemodificat 
	

	52. 
	e) emite norme obligatorii de atestare, certificare şi licenţiere a personalului din transporturile feroviare, care lucrează în siguranţa circulaţiei, şi stabileşte condiţiile de suspendare sau de anulare a atestatelor, a certificatelor sau a licenţelor acordate;


	Nemodificat 
	

	53. 
	f) organizează examene şi emite atestate, certificate şi licenţe pentru personalul din siguranţa circulaţiei;


	Nemodificat 
	

	54. 
	g) emite norme obligatorii de licenţiere a operatorilor de transport feroviar care efectuează sau vor efectua activităţi de transport feroviar şi stabileşte condiţiile de acordare, de suspendare sau de anulare a licenţelor;


	Nemodificat 
	

	55. 
	h) emite norme obligatorii de siguranţă a traficului în transporturile feroviare, precum şi pentru transportul multimodal şi combinat şi supraveghează respectarea acestora;


	Nemodificat 
	

	56. 
	i) emite norme obligatorii pentru efectuarea transporturilor de mărfuri periculoase;


	i) emite norme obligatorii pentru efectuarea transporturilor de mărfuri periculoase pe calea ferată;

Raportorii
	Racordarea prevederii la transportul feroviar.

	57. 
	j) aprobă organizarea regională a transporturilor feroviare;


	Nemodificat 
	

	58. 
	k) exercită activitatea de registru, de inspecţie şi de control în transporturile feroviare;


	Nemodificat 
	

	59. 
	l) stabileşte condiţiile şi asigură înmatricularea materialului rulant;


	Nemodificat 
	

	60. 
	m) asigură omologarea tehnică de tip a vehiculelor feroviare, precum şi certificarea de conformitate, omologarea, agrementarea tehnică a materialelor, componentelor şi echipamentelor utilizate la construirea, repararea şi întreţinerea materialului rulant şi a infrastructurii feroviare;


	Nemodificat 
	

	61. 
	n) autorizează efectuarea de lucrări care se execută în zonele de siguranţă şi de protecţie a infrastructurii căilor ferate române;


	Nemodificat 
	

	62. 
	o) asigură cercetarea administrativă a evenimentelor sau accidentelor grave, produse în activităţile de transport feroviar;


	Nemodificat 
	

	63. 
	p) asigură, prin reţeaua proprie, controlul medico-sanitar specific siguranţei circulaţiei şi controlul sanitar-veterinar specific activităţilor de transport feroviar şi emite autorizaţii sanitar-veterinare;


	Nemodificat 
	

	64. 
	q) autorizează, din punct de vedere tehnic, agenţii economici care efectuează lucrările de construcţie, întreţinere şi reparaţie a elementelor infrastructurii feroviare şi a materialului rulant;


	Nemodificat 
	

	65. 
	r) aprobă norme şi regulamente obligatorii pentru deţinătorii de linii ferate industriale şi de mijloace de transport pe calea ferată, care au acces pe infrastructura feroviară, după caz, precum şi pentru beneficiarii de transport;


	r) aprobă norme şi regulamente obligatorii pentru deţinătorii de linii ferate industriale şi de mijloace de transport pe calea ferată, care au acces pe infrastructura feroviară deschisă accesului public, după caz, precum şi pentru beneficiarii de transport;

Raportorii 
	Trebuie specificat că reglementarea se referă la mijloacele de transport care au acces la infrastructura deschisă accesului public.

	66. 
	s) autorizează înfiinţarea şi funcţionarea centrelor de pregătire, perfecţionare şi autorizare a personalului din transporturile feroviare;


	Nemodificat 
	

	67. 
	t) analizează şi decide asupra sesizărilor privind modul de alocare a capacităţilor infrastructurii feroviare, între operatorii feroviari, şi supraveghează desfăşurarea activităţilor de transport feroviar în condiţii de concurenţă loială;


	Nemodificat 
	

	68. 
	u) stabileşte norme de repartizare nediscriminatorie a capacităţilor infrastructurii feroviare;


	Nemodificat 
	

	69. 
	v) concesionează, în numele statului, serviciul public de transport feroviar de călători.


	Nemodificat 
	

	70. 
	(4) Ministerul Transporturilor îndeplineşte şi alte atribuţii stabilite prin acte normative.


	Eliminat

Raportorii 
	Prevedere cu caracter general care se regăseşte în Legea nr.197/1998 privind transporturile.

	71. 
	(5) Ministerul Transporturilor exercită atribuţiile de autoritate de stat, direct sau prin delegare de competenţe către o autoritate feroviară organizată ca instituţie publică, finanţată din venituri extrabugetare.


	Nemodificat 
	

	72. 
	CAPITOLUL III

Infrastructura feroviară şi asigurarea funcţionării acesteia


	Nemodificat 
	

	73. 
	Art. 8.  (1) Prin infrastructură feroviară se înţelege ansamblul elementelor necesare circulaţiei şi manevrei materialului rulant, clădirile staţiilor de cale ferată, cu facilităţile aferente, precum şi celelalte clădiri şi facilităţi destinate desfăşurării transportului feroviar.


	Nemodificat 
	

	74. 
	(2) Infrastructura feroviară cuprinde infrastructura feroviară proprietate publică a statului, denumită în continuare infrastructură feroviară publică, precum şi cea aflată în proprietate privată, denumită în continuare infrastructură feroviară privată.


	Nemodificat 
	

	75. 
	Art. 9.  (1) Gestionarea infrastructurii feroviare, aşa cum a fost definită la art. 8 alin. (1), se asigură de către o companie naţională rezultată ca urmare a reorganizării Societăţii Naţionale a Căilor Ferate Române, căreia i se atribuie în concesiune, fără plata redevenţei, infrastructura feroviară publică şi care deţine în proprietate alte elemente ale infrastructurii feroviare preluate de la Societatea Naţională a Căilor Ferate Române, stabilite prin hotărâre a Guvernului.


	Art. 9.  (1) Gestionarea infrastructurii feroviare proprietate publică sau proprietate privată a statului, se asigură de către o companie naţională rezultată ca urmare a reorganizării Societăţii Naţionale a Căilor Ferate Române, căreia i se atribuie în concesiune, fără plata redevenţei, infrastructura feroviară publică şi care deţine în proprietate alte elemente ale infrastructurii feroviare preluate de la Societatea Naţională a Căilor Ferate Române, stabilite prin hotărâre a Guvernului.

Raportorii 
	Fără această precizare se include în gestionare şi infrastructura feroviară privată proprietate a operatorilor privaţi sau a persoanelor fizice.

	76. 
	(2) Contractul de concesiune se încheie, în numele statului, cu Ministerul Transporturilor, pentru o perioadă de 49 de ani.


	Nemodificat 
	

	77. 
	Art. 10.  (1) Infrastructura feroviară publică se compune din:


	Nemodificat 
	

	78. 
	a) liniile ferate de circulaţie, terenul aferent pe care sunt construite, precum şi terenurile situate de o parte şi de alta a axei căii ferate, care constituie zona de siguranţă a infrastructurii feroviare;


	Nemodificat 
	

	79. 
	b) podurile, tunelurile, viaductele şi alte lucrări de artă, care au legătură cu liniile ferate deschise circulaţiei publice, precum şi terenurile aferente acestora;


	Nemodificat 
	

	80. 
	c) lucrările geotehnice de protecţie şi de consolidare, plantaţiile de protecţie a liniilor ferate şi terenurile aferente pe care sunt amplasate;


	Nemodificat 
	

	81. 
	d) instalaţiile fixe de siguranţă şi de conducere operativă a circulaţiei feroviare;


	Nemodificat 
	

	82. 
	e) triajele de reţea ale căii ferate şi terenurile aferente acestora.


	Nemodificat 
	

	83. 
	
	f) alte instalaţii şi clădiri aferente infrastructurii feroviare

 Dep.Radu Alexandru
	Este necesar a se lăsa posibilitatea de completare a listei elementelor de infrastructură feroviară publică prin H.G.

	84. 
	(2) Elementele concrete ale infrastructurii feroviare publice se stabilesc prin hotărâre a Guvernului.


	(2) Elementele concrete ale infrastructurii feroviare publice, prevăzute la alin.(1),  se stabilesc prin Hotărâre a Guvernului.

Raportorii
	Explicitare cu referire la prevederile alin.(1).

	85. 
	(3) Celelalte elemente ale ansamblului infrastructurii feroviare, neprevăzute la alin. (1), constituie proprietate privată a companiei care gestionează infrastructura feroviară, a societăţilor naţionale şi a societăţilor comerciale, rezultate din reorganizare, precum şi a Societăţii Naţionale a Căilor Ferate Române, rămasă după reorganizare, după caz.

	(3) Celelalte elemente ale ansamblului infrastructurii feroviare, neprevăzute la alin. (1), constituie proprietate privată a companiei care gestionează infrastructura feroviară, publică sau, după caz,  a societăţilor naţionale şi a societăţilor comerciale, rezultate din reorganizare, precum şi a Societăţii Naţionale a Căilor Ferate Române, rămasă după reorganizare.
Raportorii
	Reluarea precizării de la art.9(1).

	86. 
	Art. 11.  Funcţionarea infrastructurii feroviare publice se realizează de către compania naţională care gestionează infrastructura feroviară, prin:


	Art. 11.  Exploatarea şi funcţionarea infrastructurii feroviare publice se realizează de către compania naţională care gestionează infrastructura feroviară, prin:

Raportorii
	Elementele enumerate la lit.a)-d) sunt specifice exploatării şi funcţionării.



	87. 
	a) îndeplinirea ansamblului funcţiilor tehnice şi economice necesare;


	Nemodificat 
	

	88. 
	b) asigurarea stării de funcţionare a liniilor, instalaţiilor şi celorlalte elemente ale infrastructurii feroviare la parametrii stabiliţi conform art. 13;


	Nemodificat 
	

	89. 
	c) conducerea operativă a circulaţiei trenurilor şi autorizarea manevrei pe liniile deschise circulaţiei publice sau cu acces la aceasta;


	Nemodificat 
	

	90. 
	d) repartizarea capacităţilor infrastructurii feroviare şi alocarea traselor, pe baza normelor stabilite de Ministerul Transporturilor şi a contractului de acces pe infrastructura feroviară.


	Nemodificat 
	

	91. 
	Art. 12.  Compania naţională care gestionează infrastructura feroviară poate efectua pe aceasta transporturi în interes propriu, pentru menţinerea sau readucerea în parametri a infrastructurii feroviare, cu îndeplinirea condiţiilor prevăzute la art. 1 alin. (7) şi la art. 2, fără plata tarifului de utilizare a infrastructurii feroviare prevăzut la art. 19 alin. (1).


	Nemodificat 
	

	92. 
	Art. 13.  Parametrii elementelor infrastructurii feroviare române trebuie să corespundă normelor interne şi internaţionale sau celor stabilite prin acorduri şi convenţii internaţionale la care România este parte. Aceşti parametri trebuie să asigure compatibilitatea infrastructurii feroviare române, în întregul ei sau pe direcţii şi coridoare de transport, cu ansamblul internaţional al căilor ferate.


	Nemodificat 
	

	93. 
	Art. 14.  Elementele infrastructurii feroviare publice, inclusiv terenurile pe care sunt amplasate, precum şi terenurile destinate acestui scop sunt scutite de orice taxe şi impozite.


	Nemodificat 
	

	94. 
	Art. 15.  (1) Accesul şi circulaţia pe infrastructura feroviară publică sunt permise în condiţiile deţinerii de către operatorii de transport feroviar a unei licenţe eliberate conform prezentei ordonanţe de urgenţă şi ale existenţei unui contract de acces, încheiat cu compania naţională care gestionează infrastructura feroviară.


	Nemodificat 
	

	95. 
	(2) Operatorii de transport feroviar străini şi grupurile internaţionale care realizează transport feroviar sunt acceptaţi pentru circulaţie pe infrastructura feroviară publică în condiţiile legii şi ale acordurilor şi convenţiilor internaţionale la care România este parte.


	Nemodificat 
	

	96. 
	Art. 16.  Realizarea de noi infrastructuri feroviare publice sau a unor proiecte majore de modificări structurale şi/sau tehnologice ale infrastructurii feroviare publice se supune legislaţiei privind lucrările publice şi se avizează de către Ministerul Apărării Naţionale, în scopul încadrării acestora în infrastructura sistemului naţional de apărare.


	Nemodificat 
	

	97. 
	Art. 17.  Persoanele juridice sau persoanele fizice pot construi infrastructuri feroviare proprii, cu aprobarea Ministerului Transporturilor şi cu avizele autorităţilor publice locale, Ministerului Apărării Naţionale şi Ministerului Lucrărilor Publice şi Amenajării Teritoriului.


	Nemodificat 
	

	98. 
	Art. 18.  (1) Întreţinerea, reparaţiile curente şi asigurarea funcţionării infrastructurii feroviare se asigură din veniturile proprii ale companiei naţionale care gestionează infrastructura feroviară.


	Nemodificat 
	

	99. 
	(2) Veniturile proprii ale companiei naţionale care gestionează infrastructura feroviară se constituie din veniturile obţinute prin alocarea capacităţilor şi a traselor către operatorii de transport feroviar licenţiaţi, din alte activităţi proprii, precum şi din valorificarea produselor reziduale.


	Nemodificat 
	

	100. 
	Art. 19.  (1) Operatorii de transport feroviar, licenţiaţi să efectueze transporturi publice sau în interes propriu, de marfă şi/sau de călători, folosind capacităţile infrastructurii feroviare, plătesc un tarif de utilizare a acesteia, ale cărui limite sunt stabilite prin contractul de activitate al companiei naţionale care gestionează infrastructura, încheiat cu Ministerul Transporturilor conform prevederilor art. 33-35.


	Nemodificat 
	

	101. 
	(2) Compania naţională care gestionează infrastructura feroviară poate negocia nivelul tarifului de utilizare cu operatorii de transport feroviar, în funcţie de numărul de trase achiziţionate, perioada de solicitare şi secţia de circulaţie.


	Nemodificat 
	

	102. 
	(3) Pentru utilizarea infrastructurii feroviare publice se aplică cota 0 de T.V.A.


	Nemodificat 
	

	103. 
	Art. 20.  Promovarea proiectelor pentru construcţii şi tronsoane noi de cale ferată, pentru modernizarea şi/sau dezvoltarea unor tronsoane existente, precum şi pentru magistralele destinate circulaţiei cu viteze mari se face de către Ministerul Transporturilor, la propunerea fundamentată a companiei naţionale care gestionează infrastructura feroviară.


	Nemodificat 
	

	104. 
	Art. 21.  Cheltuielile pentru investiţii, reparaţii capitale, modernizări şi/sau dezvoltări ale infrastructurii feroviare publice sunt finanţate de la bugetul de stat.


	Nemodificat 
	

	105. 
	Art. 22.  În condiţiile legii, pot fi subconcesionate sau închiriate porţiuni ale infrastructurii feroviare publice, cu avizul Ministerului Transporturilor.


	Art.22 (1) Pentru realizarea de noi elemente ale infrastructurii feroviare publice sau pentru dezvoltarea, modernizarea ori reabilitarea celor existente, a căror finanţare nu se poate asigura de compania prevăzută la art.9(1), precum şi pentru exploatarea acestora, Ministerul Transporturilor poate încheia contracte de concesionare cu alte persoane juridice, române sau străine, în condiţiile legii.

Dep.Radu Alexandru
	Stabilirea unui regim juridic clar al elementelor infrastructurii pentru a căror construcţie, dezvoltare, modernizare şi reabilitare, nu există suficiente surse de finanţare, constituie un element de siguranţă şi o condiţie cerută de investitori.

Se interzice subconcesionarea prin lege.

	106. 
	
	Art.22 (2) Pe data aprobării concesiunii, contractul încheiat de Ministerul Transporturilor cu compania prevăzută la art.9(1) se modifică corespunzător.

Dep.Radu Alexandru
	Stabilirea unui regim juridic clar al elementelor infrastructurii pentru a căror construcţie, dezvoltare, modernizare şi reabilitare, nu există suficiente surse de finanţare, constituie un element de siguranţă şi o condiţie cerută de investitori.

	107. 
	Art. 23.  (1) Liniile ferate aparţinând infrastructurii feroviare publice pot fi închise pentru transport, din considerente tehnologice sau de rentabilitate.


	Nemodificat 
	

	108. 
	(2) Închiderea liniilor ferate din motive tehnologice se face de către compania naţională care gestionează infrastructura feroviară, în conformitate cu normele de exploatare a infrastructurii în condiţii de siguranţă a circulaţiei.


	Nemodificat 
	

	109. 
	(3) Închiderea liniilor ferate din motive de rentabilitate, urmată de conservare sau de dezafectare, ori menţinerea în exploatare a liniei respective şi regimul exploatării ei se aprobă de către Guvern, la propunerea Ministerului Transporturilor, cu avizul Ministerului Apărării Naţionale.


	(3) Închiderea liniilor ferate din motive de rentabilitate, urmată de conservare sau de dezafectare, ori menţinerea în exploatare a liniei respective şi regimul exploatării ei se aprobă de către Guvern, la propunerea Ministerului Transporturilor, cu avizul Ministerului Apărării Naţionale şi al administraţiei publice locale.
Dep.Robert Raduly

Dep.Istvan Antal


	Conform Legii nr.197/1998 privind transporturile, Administraţia locală are atribuţii în acest sens.

	110. 
	(4) Pierderile rezultate prin menţinerea în exploatare, cât şi costurile ocazionate de conservarea sau de dezafectarea liniilor publice nerentabile se suportă de la bugetul de stat sau de la bugetele locale, după caz.


	Nemodificat 
	

	111. 
	Art. 24.  (1) În cazul unor calamităţi naturale, dezastre sau evenimente de cale ferată, elementele afectate ale infrastructurii căilor ferate române vor fi repuse în funcţiune în cel mai scurt timp, utilizându-se resursele care pot fi mobilizate în acest scop, în condiţiile legii.


	Nemodificat 
	

	112. 
	(2) Cheltuielile ocazionate de repunerea în funcţiune a infrastructurii feroviare publice, afectată ca urmare a unor calamităţi naturale sau dezastre, se acoperă de la bugetul de stat.


	Nemodificat 
	

	113. 
	CAPITOLUL IV

Siguranţa şi protecţia infrastructurii feroviare


	Nemodificat 
	

	114. 
	Art. 25.  (1) În scopul desfăşurării în bune condiţii a circulaţiei feroviare şi al prevenirii evenimentelor de cale ferată, se instituie zona de siguranţă şi zona de protecţie a infrastructurii feroviare publice.


	Nemodificat 
	

	115. 
	(2) Zona de siguranţă a infrastructurii feroviare publice cuprinde fâşiile de teren, în limită de 20 m fiecare, situate de o parte şi de alta a axei căii ferate, necesare pentru amplasarea instalaţiilor de semnalizare şi de siguranţa circulaţiei şi a celorlalte instalaţii de conducere operativă a circulaţiei trenurilor, precum şi a instalaţiilor şi lucrărilor de protecţie a mediului.


	Nemodificat 
	

	116. 
	(3) În cazurile în care limitele astfel stabilite cuprind terenuri aflate în proprietate privată, se poate proceda la expropriere pentru cauză de utilitate publică, în condiţiile legii.


	Nemodificat 
	

	117. 
	(4) Zona de protecţie a infrastructurii feroviare publice cuprinde terenurile limitrofe, situate de o parte şi de alta a axei căii ferate, indiferent de proprietar, în limita a maximum 100 m de la axa căii ferate, precum şi terenurile destinate sau care servesc, sub orice formă, la asigurarea funcţionării acesteia. Limitele concrete ale zonelor de protecţie se stabilesc pe baza normativelor emise de Ministerul Transporturilor.


	(4) Zona de protecţie a infrastructurii feroviare publice cuprinde terenurile limitrofe, situate de o parte şi de alta a axei căii ferate, indiferent de proprietar, în limita a maximum 100 m de la axa căii ferate, precum şi terenurile destinate sau care servesc, sub orice formă, la asigurarea funcţionării acesteia. Limitele concrete ale zonelor de protecţie se stabilesc pe baza normativelor emise de Ministerul Transporturilor , cu informarea scrisă a proprietarilor terenurilor în termen de 30 de zile.
Dep.Raduly Robert

Dep.Antal Istvan


	Prevedere necesară pentru a crea posibilitatea contestării unei astfel de acţiuni de către proprietarul terenurilor.

	118. 
	(5) În zona de protecţie a infrastructurii feroviare publice pot fi executate lucrări, potrivit reglementărilor emise de Ministerul Transporturilor.


	Nemodificat 
	

	119. 
	Art. 26.  În zona de protecţie a infrastructurii feroviare se interzice:


	Nemodificat 
	

	120. 
	a) amplasarea oricăror construcţii, fie şi cu caracter temporar, depozitarea de materiale sau înfiinţarea de plantaţii care împiedică vizibilitatea liniei şi a semnalelor feroviare;


	Nemodificat 
	

	121. 
	b) utilizarea indicatoarelor şi a luminilor de culoare roşie, galbenă, verde sau albastră, care ar putea crea confuzie cu semnalizarea feroviară;


	Nemodificat 
	

	122. 
	c) efectuarea oricăror lucrări, care, prin natura lor, ar putea provoca alunecări de teren, surpări sau afectarea stabilităţii solului, inclusiv prin tăierea copacilor, arbuştilor, extragerea de materiale de construcţii sau prin modificarea echilibrului freatic;


	Nemodificat 
	

	123. 
	d) depozitarea necorespunzătoare de materiale, substanţe sau deşeuri care contravin normelor de protecţie a mediului sau care ar putea provoca degradarea infrastructurii feroviare a zonei de protecţie a acesteia, precum şi a condiţiilor de desfăşurare normală a traficului feroviar.


	Nemodificat 
	

	124. 
	Art. 27.  (1) În zona de protecţie a infrastructurii feroviare pot fi amplasate, temporar, materiale şi utilaje necesare întreţinerii acesteia, în scopul eliminării consecinţelor evenimentelor de cale ferată sau al prevenirii oricărui pericol pentru siguranţa circulaţiei feroviare. În cazul producerii de pagube, se va acorda proprietarilor bunurilor afectate o justă despăgubire, stabilită pe bază de negocieri, în termen de maximum 30 de zile de la terminarea lucrării. În caz de neînţelegere, acordarea de despăgubiri şi cuantumul acestora se stabilesc prin hotărâre judecătorească.


	Nemodificat 
	

	125. 
	(2) Dreptul de ocupare temporară a terenului nu este condiţionat de plata prealabilă a despăgubirii.


	Nemodificat 
	

	126. 
	Art. 28.  Pe traseul liniilor ferate aparţinând infrastructurii feroviare, supus înzăpezirilor, compania naţională care gestionează infrastructura feroviară este în drept să utilizeze zona de protecţie pentru instalarea de parazăpezi. În cazul producerii de pagube cu această ocazie, sunt aplicabile dispoziţiile art. 27 alin. (1).


	Nemodificat 
	

	127. 
	Art. 29.  (1) Traversarea căii ferate de către alte căi de comunicaţii se realizează şi se menţine în conformitate cu reglementările emise de către Ministerul Transporturilor, Ministerul de Interne şi de către organele administraţiei publice locale, după caz, cu suportarea de către beneficiarul căii de comunicaţie respective a oricăror daune produse la infrastructura feroviară.


	Nemodificat 
	

	128. 
	(2) Traversarea liniilor ferate de către pietoni, vehicule sau animale se face numai prin locuri special amenajate şi numai cu respectarea normelor şi a prescripţiilor în vigoare.


	Nemodificat 
	

	129. 
	(3) Compania naţională care gestionează infrastructura feroviară, respectiv operatorii de transport feroviar, nu răspunde pentru pagubele cauzate de nerespectarea dispoziţiilor prevăzute la alin. (1) şi (2).


	Nemodificat 
	

	130. 
	CAPITOLUL V

Siguranţa circulaţiei pe căile ferate române


	Nemodificat 
	

	131. 
	Art. 30.  Transportul feroviar public trebuie să se desfăşoare într-un climat de disciplină fermă, asigurându-se condiţiile necesare pentru deplina siguranţă a călătorilor şi a bunurilor transportate.


	Nemodificat 
	

	132. 
	Art. 31.  Personalul cu sarcini de siguranţă a circulaţiei al companiei naţionale care gestionează infrastructura feroviară şi operatorii de transport feroviar licenţiaţi se supun prevederilor din instrucţiunile de serviciu şi reglementărilor specifice domeniului feroviar, privitoare la siguranţa circulaţiei trenurilor.


	Nemodificat 
	

	133. 
	Art. 32.  În scopul realizării circulaţiei feroviare în condiţii de siguranţă, compania naţională care gestionează infrastructura feroviară şi operatorii de transport feroviari licenţiaţi în condiţiile prezentei ordonanţe de urgenţă exercită, în limita competenţelor aprobate, următoarele atribuţii:


	Nemodificat 
	

	134. 
	a) asigură, organizează şi coordonează circulaţia şi manevra, aplică măsurile de siguranţă a circulaţiei pe calea ferată, în scopul prevenirii evenimentelor de cale ferată;


	Nemodificat 
	

	135. 
	b) elaborează şi propun spre aprobare norme, instrucţiuni şi regulamente obligatorii privind activităţile care se desfăşoară pe infrastructura feroviară;


	Nemodificat 
	

	136. 
	c) elaborează instrucţiuni de exploatare tehnică proprii;


	Nemodificat 
	

	137. 
	d) organizează şi exercită, prin organe proprii specializate, controlul permanent al activităţii de producţie şi exploatare şi de siguranţă a circulaţiei feroviare;


	Nemodificat 
	

	138. 
	e) exercită controlul permanent în probleme legate de buna funcţionare, întreţinere, reparare a mijloacelor de transport, a liniilor de cale ferată, a instalaţiilor, utilajelor şi maşinilor şi acţionează pentru prevenirea oricăror cauze care pot produce perturbaţii în desfăşurarea transportului feroviar public şi a proceselor de producţie;


	Nemodificat 
	

	139. 
	f) iau măsuri pentru folosirea raţională şi în condiţii de siguranţă a mijloacelor de transport feroviar, a instalaţiilor, utilajelor şi maşinilor, pentru respectarea normativelor tehnice privind întreţinerea şi repararea acestora, aferente activităţii proprii;


	Nemodificat 
	

	140. 
	g) propun spre aprobare sau aprobă, în condiţiile legii, studii de fezabilitate pentru modernizări şi obiective de investiţii noi care privesc transporturile pe căile ferate, proiectarea sau execuţia de obiective de investiţii noi şi participă la recepţia şi punerea în funcţiune a acestora, în conformitate cu programele aprobate;


	g) propun spre aprobare sau aprobă,după caz, în condiţiile legii, studii de fezabilitate pentru modernizări şi obiective de investiţii noi care privesc transporturile pe căile ferate, proiectarea sau execuţia de obiective de investiţii noi şi participă la recepţia şi punerea în funcţiune a acestora, în conformitate cu programele aprobate;

Raportorii
	Explicitare.

	141. 
	h) avizează caracteristicile de construcţie ale mijloacelor de transport feroviar şi soluţiile tehnice pentru lucrările de construcţie şi de dare în exploatare a liniilor de cale ferată noi, a instalaţiilor de transport pe căile ferate, precum şi în cazul modernizării celor existente;


	Nemodificat 
	

	142. 
	i) avizează funcţionarea mijloacelor de transport feroviar şi exercită controlul tehnic pe liniile de cale ferată care au acces la infrastructura căilor ferate române, verifică personalul care le deserveşte, în condiţiile stabilite de regulamentele proprii căilor ferate române, după caz;


	Nemodificat 
	

	143. 
	j) avizează caracteristicile tehnice ale instalaţiilor complexe ce urmează a fi importate, precum şi ale maşinilor şi instalaţiilor unicat, de mare importanţă, care urmează a fi procurate din ţară sau din străinătate, pentru transporturile pe căile ferate;


	Nemodificat 
	

	144. 
	k) avizează orice fel de lucrări de construcţii şi instalaţii care se execută în zona infrastructurii feroviare sau care pot afecta stabilitatea şi siguranţa căilor ferate şi a instalaţiilor feroviare;


	Nemodificat 
	

	145. 
	l) propun spre aprobare norme tehnice privind exploatarea, întreţinerea şi repararea mijloacelor de transport;


	Nemodificat 
	

	146. 
	m) aprobă normative, regulamente şi instrucţiuni de serviciu proprii, pentru exploatarea, întreţinerea, siguranţa circulaţiei feroviare, proiectarea şi repararea liniilor de cale ferată, a instalaţiilor şi a tuturor utilajelor din dotare;


	Nemodificat 
	

	147. 
	n) asigură şi urmăresc executarea lucrărilor de construcţii-montaj şi de reparaţie a mijloacelor din dotare;


	Nemodificat 
	

	148. 
	o) organizează recepţia materialului rulant, a liniilor de cale ferată, a instalaţiilor şi echipamentelor la unităţile furnizoare şi de reparaţii, în scopul asigurării unei calităţi corespunzătoare siguranţei circulaţiei feroviare;


	Nemodificat 
	

	149. 
	p) stabilesc, cu respectarea prevederilor legale, normativele de personal, funcţiile şi meseriile din activitatea proprie, precum şi răspunderea acestora faţă de siguranţa circulaţiei;


	Nemodificat 
	

	150. 
	q) elaborează şi propun spre aprobare criteriile de clasificare a echipamentelor, materialelor şi componentelor, în raport cu importanţa lor în siguranţa circulaţiei feroviare;


	Nemodificat 
	

	151. 
	r) elaborează şi propun spre aprobare norme metodologice pentru verificarea şi atestarea calităţii, din punct de vedere al siguranţei feroviare, a tuturor echipamentelor, materialului rulant şi componentelor utilizate în circulaţia pe căile ferate române, care au importanţă pentru siguranţa circulaţiei feroviare;


	Nemodificat 
	

	152. 
	s) elaborează şi propun spre aprobare norme metodologice pentru selecţionarea, şcolarizarea, verificarea cunoştinţelor şi aptitudinilor psihofizice ale întregului personal autorizat, cu atribuţii în siguranţa circulaţiei pe căile ferate române;


	Nemodificat 
	

	153. 
	t) elaborează şi propun spre aprobare norme metodologice şi de calitate pentru întreţinerea şi repararea tuturor echipamentelor, materialului rulant şi componentelor utilizate, cu relevanţă în siguranţa circulaţiei pe căile ferate;


	Nemodificat 
	

	154. 
	u) avizează tehnologiile de producţie, de reparaţii şi de întreţinere pentru instalaţii, echipamente şi material rulant;


	Nemodificat 
	

	155. 
	v) organizează, în condiţiile legii, autorizarea personalului cu răspunderi în siguranţa circulaţiei pe calea ferată, precum şi a celui care îndeplineşte sarcini de verificare şi de îndrumare metodologică pentru siguranţa circulaţiei feroviare;


	Nemodificat 
	

	156. 
	w) exercită controlul propriu, permanent, în orice probleme legate de siguranţa circulaţiei feroviare şi acţionează pentru prevenirea oricăror cauze care pot provoca abateri de la aceasta;


	Nemodificat 
	

	157. 
	x) cooperează, prin organele proprii de specialitate, în conformitate cu reglementările specifice feroviare, cu organele Parchetului, Ministerului de Interne, Ministerului Sănătăţii şi cu alte organe prevăzute de lege, pentru salvarea şi evacuarea persoanelor sau a bunurilor periclitate de evenimentele de cale ferată, pentru limitarea şi înlăturarea urmărilor provocate de acestea şi pentru reluarea traficului feroviar, precum şi pentru stabilirea cauzelor, a împrejurărilor şi a vinovaţilor care au condus la producerea unor astfel de evenimente.


	Nemodificat 
	

	158. 
	CAPITOLUL VI

Contractul de activitate


	Nemodificat 
	

	159. 
	Art. 33.  Raporturile dintre compania naţională care gestionează infrastructura feroviară, societăţile naţionale şi/sau societăţile comerciale care efectuează transport feroviar public de călători, pe de o parte, şi instituţiile publice, pe de altă parte, se reglementează prin contracte de activitate, încheiate cu Ministerul Transporturilor în numele statului.


	Nemodificat 
	

	160. 
	Art. 34.  (1) Contractele de activitate prevăzute la art. 33 vor cuprinde, cel puţin, următoarele prevederi, după caz:
	Nemodificat 
	

	161. 
	a) principalii indicatori cantitativi şi calitativi ai activităţii de transport feroviar de călători, ce urmează a fi îndepliniţi de către operatorii de transport feroviar;


	Nemodificat 
	

	162. 
	b) activităţile companiei naţionale care gestionează infrastructura feroviară, în exercitarea atribuţiilor de asigurare a funcţionării, întreţinerii, reparării, modernizării şi dezvoltării infrastructurii feroviare;


	Nemodificat 
	

	163. 
	c) lista completă a serviciilor sociale ce urmează a fi asigurate de operatorii de transport feroviar licenţiaţi;


	Nemodificat 
	

	164. 
	d) activităţi legate de asigurarea de servicii privind asistenţa specifică medico-sanitară, de învăţământ şi cultural-sportivă;


	Nemodificat 
	

	165. 
	e) răspunderile Guvernului privind buna funcţionare a transportului public feroviar, incluzând transferurile din bugetul de stat pentru infrastructura feroviară, pentru activitatea de învăţământ şi de asistenţă medico-sanitară, precum şi sumele necesare compensării pentru servicii sociale, prevăzute în prezenta ordonanţă de urgenţă.


	Nemodificat 
	

	166. 
	(2) Este interzisă prevederea în contractul de activitate a efectuării transporturilor feroviare pe segmente de infrastructură feroviară care nu corespund normelor de siguranţă a circulaţiei pe calea ferată.


	Nemodificat 
	

	167. 
	Art. 35.  Contractele de activitate prevăzute la art. 33 se încheie pentru o durată de 4 ani, se aprobă de către Guvern şi se actualizează anual, după aprobarea bugetului de stat.


	Nemodificat 
	

	168. 
	Art. 36.  La solicitarea autorităţilor administraţiei publice locale sau a altor persoane juridice, operatorii de transport feroviar licenţiaţi pot încheia cu acestea convenţii pentru activităţi de transport feroviar de interes local, altele decât cele prevăzute în contractul de activitate încheiat cu Ministerul Transporturilor, cu obligaţia de acoperire a diferenţei de cost de către solicitantul transportului, în cazul în care veniturile din efectuarea transportului nu acoperă costurile.


	Nemodificat 
	

	169. 
	Art. 37.  Compania naţională care gestionează infrastructura feroviară şi operatorii de transport feroviar licenţiaţi pot avea în structură corpuri de gardieni feroviari, a căror activitate se desfăşoară pe baza regulamentului de organizare şi funcţionare, aprobat prin hotărâre a Guvernului.


	Nemodificat 
	

	170. 
	Art. 38.  Personalul companiei naţionale care gestionează infrastructura feroviară şi cel al operatorilor de transport feroviar licenţiaţi, cu atribuţii de serviciu privind paza, ordinea publică şi controlul trenurilor, gărilor şi al altor unităţi din cadrul acestora este asimilat, în exercitarea atribuţiilor de serviciu, persoanelor care îndeplinesc o funcţie ce implică exerciţiul autorităţii publice.


	Nemodificat 
	

	171. 
	CAPITOLUL VII

Dispoziţii speciale


	Nemodificat 
	

	172. 
	Art. 39.  Deteriorarea şi/sau afectarea sub orice formă a liniei de cale ferată, a instalaţiilor de siguranţa circulaţiei feroviare, a celor de telecomunicaţii feroviare, a oricăror bunuri sau dotări aferente infrastructurii feroviare se pedepseşte conform legii penale.


	Nemodificat 
	

	173. 
	Art. 40.  În cazul nerespectării prevederilor art. 25 alin. (5) şi ale art. 26, compania naţională care gestionează infrastructura feroviară va acţiona imediat, în condiţiile legii, pentru oprirea oricăror lucrări sau pentru desfiinţarea construcţiilor interzise de lege, fără plata nici unei despăgubiri, precum şi pentru recuperarea pagubelor produse în zona de protecţie a infrastructurii căilor ferate române.


	Nemodificat 
	

	174. 
	Art. 41.  Neîndeplinirea obligaţiilor prevăzute la art. 6 atrage după sine retragerea totală sau parţială a licenţei pentru efectuarea serviciilor de transport feroviar public, precum şi răspunderea penală sau contravenţională, după caz, a persoanei juridice sau fizice răspunzătoare pentru consecinţele generate de astfel de situaţii.


	Nemodificat 
	

	175. 
	Art. 42.  Faptele care constituie contravenţii la normele privind transportul feroviar, inclusiv cele care constituie contravenţii la normele de protecţie a infrastructurii feroviare, sancţiunile care se aplică şi organele împuternicite să sancţioneze aceste fapte se stabilesc prin hotărâre a Guvernului.


	Nemodificat 
	

	176. 
	TITLUL II

Reorganizarea Societăţii Naţionale a Căilor Ferate Române


	Nemodificat 
	

	177. 
	CAPITOLUL I

Dispoziţii generale


	Nemodificat 
	

	178. 
	Art. 43.  (1) Societatea Naţională a Căilor Ferate Române se reorganizează, prin divizare, într-o companie naţională, în societăţi naţionale şi societăţi comerciale, potrivit prevederilor prezentei ordonanţe de urgenţă, după cum urmează:


	Nemodificat 
	

	179. 
	a) Compania Naţională de Căi Ferate  ”C.F.R.", cu statut de societate comercială, care are, în principal, ca obiect de activitate gestionarea infrastructurii feroviare şi a patrimoniului auxiliar feroviar;


	Nemodificat 
	

	180. 
	b) Societatea Naţională de Transport Feroviar de Marfă  ”C.F.R.  Marfă", cu statut de societate comercială, care are, în principal, ca obiect de activitate efectuarea transportului feroviar public de mărfuri;


	Nemodificat 
	

	181. 
	c) Societatea Naţională de Transport Feroviar de Călători  ”C.F.R.  Călători", cu statut de societate comercială, care are, în principal, ca obiect de activitate efectuarea transportului feroviar public de călători;


	Nemodificat 
	

	182. 
	d) Societatea de Administrare Active Feroviare ”S.A.A.F.", cu statut de societate comercială, care are, în principal, ca obiect de activitate administrarea excedentului de active rezultat din divizarea Societăţii Naţionale a Căilor Ferate Române;


	Nemodificat 
	

	183. 
	e) Societatea de Servicii de Management Feroviar  ”S.M.F.", cu statut de societate comercială, care are, în principal, ca obiect de activitate asigurarea serviciilor financiar-contabile, gestionarea creditelor externe, asigurarea serviciilor juridice.


	Nemodificat 
	

	184. 
	(2) Compania naţională, societăţile naţionale şi societăţile comerciale, prevăzute la alin. (1), funcţionează pe principii comerciale, specifice economiei de piaţă, cu orientare spre obţinerea de profit.


	Nemodificat 
	

	185. 
	(3) Compania naţională, societăţile naţionale şi societăţile comerciale, prevăzute la alin. (1), preiau, parţial, patrimoniul Societăţii Naţionale a Căilor Ferate Române.


	Nemodificat 
	

	186. 
	Art. 44.  Societatea Naţională a Căilor Ferate Române continuă să fiinţeze ca regie autonomă, având ca obiect principal de activitate gestionarea datoriei şi a creanţelor existente la data reorganizării, potrivit noului regulament de organizare şi funcţionare, aprobat prin hotărâre a Guvernului, după finalizarea procesului de divizare.


	Art. 44.  Societatea Naţională a Căilor Ferate Române continuă să fiinţeze, având ca obiect principal de activitate gestionarea datoriei şi a creanţelor existente la data reorganizării.După finalizarea procesului de divizare Societatea Naţională a CĂILOR FERATE ROMÂNE se va reorganiza prin Hotărâre a Guvernului, care va stabili forma juridică, atribuţiile şi patrimoniul acesteia.

Raportorii
	Trebuie precizată care este autoritatea care stabileşte forma juridică, atribuţiile şi patrimoniul.

	187. 
	Art. 45.  Compania naţională, societăţile naţionale şi societăţile comerciale prevăzute la art. 43 se organizează şi funcţionează sub autoritatea Ministerului Transporturilor, prin hotărâre a Guvernului, care va stabili şi forma juridică a acestora.


	Art. 45.  Compania naţională, societăţile naţionale şi societăţile comerciale prevăzute la art. 43 se organizează şi funcţionează sub autoritatea Ministerului Transporturilor, prin hotărâre a Guvernului, care va stabili forma juridică atribuţiile şi patrimoniul acestora.
Raportorii


	Precizarea autorităţii care stabileşte atribuţiile şi patrimoniul.

	188. 
	Art. 46. Compania naţională, societăţile naţionale şi societăţile comerciale, rezultate din reorganizare, care au ca obiect de activitate gestionarea infrastructurii căilor ferate române, efectuarea transportului de călători, de mărfuri şi de alte bunuri, vor prelua de la Societatea Naţională a Căilor Ferate Române activele strict necesare pentru desfăşurarea activităţii în condiţii de eficienţă pentru traficul existent la data reorganizării.


	Nemodificat 
	

	189. 
	Art. 47.  Activele care nu se preiau de către compania naţională, societăţile naţionale şi societăţile comerciale, rezultate din reorganizare, constituie patrimoniul Societăţii Naţionale a Căilor Ferate Române, rămasă după reorganizare, în limitele stabilite prin hotărâre a Guvernului.


	Nemodificat 
	

	190. 
	Art. 48.  (1) Compania naţională, societăţile naţionale şi societăţile comerciale rezultate din reorganizare:


	Nemodificat 
	

	191. 
	a) preiau drepturile şi obligaţiile Societăţii Naţionale a Căilor Ferate Române, în limitele şi în condiţiile stabilite prin actul de înfiinţare a acestora;


	Nemodificat 
	

	192. 
	b) deţin, în concesiune sau în proprietate, după caz, bunurile imobile şi mobile care le revin prin împărţirea patrimoniului Societăţii Naţionale a Căilor Ferate Române;


	Nemodificat 
	

	193. 
	c) pot constitui filiale, sucursale, agenţii şi reprezentanţe în ţară şi în străinătate, în condiţiile legii;


	c) pot constitui societăţi comerciale, filiale, agenţii şi reprezentanţe în ţară şi în străinătate, în condiţiile legii;

Dep.Radu Alexandru
	Au fost omise societăţile comerciale.

	194. 
	d) asigură realizarea activităţii de ansamblu a transportului feroviar de interes naţional.


	Nemodificat 
	

	195. 
	(2) Capitalul social iniţial al companiei naţionale, al  societăţilor naţionale şi al societăţilor comerciale, rezultate din reorganizare, este subscris şi vărsat integral de statul român, la data înfiinţării acestora.


	Nemodificat 
	

	196. 
	(3) Acţiunile emise iniţial de compania naţională, de societăţile naţionale şi de societăţile comerciale, rezultate din reorganizare, sunt proprietate a statului, iar drepturile  acestuia, ca acţionar, sunt exercitate de către Ministerul Transporturilor.


	Nemodificat 
	

	197. 
	(4) Acţiunile emise de compania naţională, societăţile naţionale şi societăţile comerciale, rezultate din reorganizarea Societăţii Naţionale a Căilor Ferate Române, pot fi cotate la bursă şi tranzacţionate liber pe piaţă.


	Nemodificat 
	

	198. 
	(5) Compania naţională, societăţile naţionale şi societăţile comerciale, rezultate din reorganizare, precum şi filialele acestora pot fi supuse procesului de privatizare, în condiţiile legii, statul putând păstra pachetul majoritar de acţiuni.


	Nemodificat 
	

	199. 
	Art. 49.  În realizarea obiectului lor de activitate, compania naţională, societăţile naţionale şi societăţile comerciale, rezultate din reorganizare, pot, după caz:


	Nemodificat 
	

	200. 
	a) să stabilească, în condiţiile legii, şi să adapteze la condiţiile pieţei tarifele pentru transporturile feroviare publice de călători şi de mărfuri, precum şi pentru alte prestaţii şi servicii din domeniul lor de activitate;


	Nemodificat 
	

	201. 
	b) să elaboreze prescripţiile, tehnologiile, normativele şi normele de muncă specifice activităţii proprii, inclusiv cele de prevenire şi stingere a incendiilor;


	Nemodificat 
	

	202. 
	c) să iniţieze şi să încheie convenţii şi contracte de transport intern şi internaţional, potrivit reglementărilor în vigoare;


	Nemodificat 
	

	203. 
	d) să participe, în nume propriu, la organismele internaţionale din domeniul feroviar sau din domenii conexe;


	Nemodificat 
	

	204. 
	e) să acorde unor persoane fizice sau juridice facilităţi şi gratuităţi de călătorii sau de transport;


	Nemodificat 
	

	205. 
	f) să introducă sau să retragă servicii de transport, servicii din staţii de călători sau de mărfuri, cu respectarea condiţiilor contractului de activitate, prevăzut la art. 34, şi a prevederilor prezentei ordonanţe de urgenţă;


	Nemodificat 
	

	206. 
	g) să negocieze obţinerea de credite garantate de stat sau garantate cu bunurile pe care le au în proprietate, după caz;


	Nemodificat 
	

	207. 
	h) să organizeze structuri proprii de pază şi de păstrare a ordinii, în condiţiile legii;


	Nemodificat 
	

	208. 
	i) să deţină sau să participe cu capital social la alte persoane juridice şi să decidă, în condiţiile legii, asocierea cu persoane juridice, române sau străine;


	Nemodificat 
	

	209. 
	j) să efectueze activităţi de producţie, turism, comerţ intern şi internaţional, prestări de servicii, precum şi de transport bazat pe alte tehnologii decât cea feroviară, cu respectarea normelor legale care reglementează aceste activităţi;


	Nemodificat 
	

	210. 
	k) să organizeze activităţi proprii de cercetare, proiectare, informatică, învăţământ, asistenţă medicală, medicina şi psihologia muncii, perfecţionare profesională;


	Nemodificat 
	

	211. 
	l) să editeze publicaţii şi lucrări referitoare la prestaţie, producţie, ştiinţă şi tehnică, specifice activităţilor pe care le desfăşoară;


	Nemodificat 
	

	212. 
	m) să facă propuneri privind prescripţiile tehnice în domeniul transporturilor feroviare, al construcţiilor şi realizărilor tehnice în domeniu;


	Nemodificat 
	

	213. 
	n) să stabilească bugetul de venituri şi cheltuieli, care include alocaţiile şi compensaţiile de la bugetul de stat şi care se aprobă de Guvern, la propunerea Ministerului Transporturilor.


	Nemodificat 
	

	214. 
	Art. 50.  Creditele în curs de derulare sau de contractare la Societatea Naţională a Căilor Ferate Române, care se reorganizează, împreună cu drepturile şi obligaţiile aferente, se repartizează companiei naţionale, societăţilor naţionale şi societăţilor comerciale, nou-înfiinţate, prin hotărâre a Guvernului de înfiinţare a acestora, preluându-se corespunzător şi contractele de credit.


	Nemodificat 
	

	215. 
	Art. 51.  (1) Personalul necesar companiei naţionale, societăţilor naţionale şi societăţilor comerciale nou-înfiinţate se preia, în mod selectiv, de la Societatea Naţională a Căilor Ferate Române şi se consideră transferat. Criteriile de selecţionare a personalului vor ţine seama, în mod prioritar, de competenţa profesională, disciplina în activitate şi de asigurarea posturilor necesare siguranţei circulaţiei feroviare.


	Nemodificat 
	

	216. 
	(2) În cazul în care, în procesul reorganizării, rezultă un excedent de personal, acesta se disponibilizează de către Societatea Naţională a Căilor Ferate, în condiţiile legii.


	Nemodificat 
	

	217. 
	Art. 52.  (1) Personalul Societăţii Naţionale a Căilor Ferate Române, existent la data declanşării procesului de reorganizare, beneficiază de facilităţi de călătorie gratuită pe calea ferată, în aceleaşi condiţii în care a beneficiat ca salariat al Societăţii Naţionale a Căilor Ferate Române, indiferent de situaţia acestuia după reorganizare. 


	Nemodificat 
	

	218. 
	(2) Pensionarii şi membrii de familie (soţul, soţia şi copiii minori) ai personalului prevăzut la alin. (1), precum şi personalul disponibilizat beneficiază de permise de călătorie gratuită pe calea ferată, în condiţiile legii.


	Nemodificat 
	

	219. 
	(3) La stabilirea vechimii în unităţile de căi ferate pentru acordarea permiselor de călătorie gratuită pe calea ferată pensionarilor şi membrilor de familie ai acestora se ia în considerare şi perioada în care a prestat munca în Ministerul Transporturilor, în Societatea Naţională a Căilor Ferate Române, în fostul departament al căilor ferate cu unităţile din subordine, până la data desfiinţării acestuia, şi în compartimentele din aparatul propriu al fostului Minister al Transporturilor şi Telecomunicaţiilor, care au efectuat lucrări pentru calea ferată.


	Nemodificat 
	

	220. 
	(4) Compania naţională, societăţile naţionale şi societăţile comerciale rezultate din reorganizare, care au ca obiect de activitate transportul feroviar public de călători, se substituie obligaţiilor Societăţii Naţionale a Căilor Ferate Române privitoare la acordarea legitimaţiilor şi permiselor de călătorie gratuită pe calea ferată.


	Nemodificat 
	

	221. 
	Art. 53.  Compania naţională, societăţile naţionale şi societăţile comerciale nou-înfiinţate sunt conduse de adunarea generală a acţionarilor, constituită din reprezentanţii statului şi ai celorlalţi deţinători de acţiuni.


	Nemodificat 
	

	222. 
	(2) Reprezentanţii statului în adunarea generală a acţionarilor sunt numiţi prin ordin al ministrului transporturilor.


	Nemodificat 
	

	223. 
	(3) Atribuţiile şi componenţa adunării generale a acţionarilor sunt prevăzute în statutul companiei naţionale, societăţilor naţionale şi societăţilor comerciale nou-înfiinţate.


	Nemodificat 
	

	224. 
	Art. 54.  (1) Adunarea generală a acţionarilor alege consiliul de administraţie al companiei naţionale, al societăţilor naţionale şi al societăţilor comerciale nou-înfiinţate. Până la finalizarea procesului de privatizare a companiei naţionale, societăţilor naţionale şi societăţilor comerciale nou-înfiinţate, reprezentanţii statului în consiliul de administraţie şi preşedintele consiliului de administraţie sunt numiţi prin ordin al ministrului transporturilor.


	Nemodificat 
	

	225. 
	(2) Preşedintele consiliului de administraţie al companiei naţionale, societăţilor naţionale şi societăţilor comerciale nou-înfiinţate este şi directorul general al acestora.


	Nemodificat 
	

	226. 
	(3) Atribuţiile consiliului de administraţie, precum şi ale preşedintelui acestuia se stabilesc prin statutul companiei naţionale, societăţilor naţionale şi societăţilor comerciale nou-înfiinţate.


	Nemodificat 
	

	227. 
	CAPITOLUL II

Dispoziţii finale


	Nemodificat 
	

	228. 
	Art. 55.  Începând cu data înfiinţării primei societăţi naţionale/comerciale de transport marfă, rezultată în urma reorganizării Societăţii Naţionale a Căilor Ferate Române, tarifele transporturilor feroviare de marfă se formează liber pe piaţă.


	Nemodificat 
	

	229. 
	Art. 56.  Investiţiile, modernizările, dezvoltările şi reparaţiile capitale la infrastructura feroviară publică, precum şi investiţiile pentru realizarea proiectelor de importanţă naţională, care asigură integrarea României în sistemul de transport feroviar european, se finanţează de la bugetul de stat sau din credite garantate de stat şi rambursate de la bugetul de stat.


	Nemodificat 
	

	230. 
	Art. 57.  Majorările de întârziere pentru neplata la termen a obligaţiilor către stat şi instituţii publice, existente la data înmatriculării în registrul comerţului a companiei naţionale care gestionează infrastructura feroviară, a societăţilor naţionale şi a societăţilor comerciale rezultate din reorganizare sunt scutite de la plată.


	Art. 57.  Majorările de întârziere pentru neplata la termen a obligaţiilor către stat şi instituţii publice, existente la data înmatriculării în registrul comerţului a companiei naţionale care gestionează infrastructura feroviară, a societăţilor naţionale şi a societăţilor comerciale rezultate din reorganizare, precum şi majorările datorate de Societatea Naţională a CĂILOR FERATE ROMÂNE în forma rămasă după reorganizare, sunt scutite de la plată.

Dep.Mihăilescu Petru Şerban
	În situaţia în care S.N.C.F.R. în forma rămasă după reorganizare ar plăti majorări de întârziere nu şi-ar atinge obiectivul urmărit prin reorganizare, şi anume limitarea şi eliminarea datoriilor fostei S.N.C.F.R. În plus S.N.C.F.R., în forma rămasă după reorganizare, are ca obiect de activitate strict limitat la gestionarea datoriei şi nu desfăşoară activităţi productive, drept pentru care nu trebuie să suporte majorări de întârziere la plată. Facilităţi extinse şi asupra S.N.C.F.R.

	231. 
	Art. 58.  În scopul ţinerii evidenţei bunurilor imobiliare aflate în proprietatea sau în concesiunea companiei naţionale care gestionează infrastructura feroviară, a societăţilor naţionale şi a societăţilor comerciale, rezultate din reorganizare, şi pentru asigurarea opozabilităţii titlurilor acestora faţă de terţi şi iniţierea acţiunilor necesare pentru recuperarea sau dobândirea de noi valori patrimoniale se întocmesc evidenţe şi documentaţii proprii de cadastru, în condiţiile legii.


	Nemodificat 
	

	232. 
	Art. 59.  Pe toată perioada în care statul este acţionar majoritar la compania naţională, la societăţile naţionale şi la societăţile comerciale nou-înfiinţate se pot efectua transferuri de active între acestea, prin ordin al ministrului transporturilor, cu modificarea corespunzătoare a capitalului social al acestora.


	Nemodificat 
	

	233. 
	Art. 60.  Lista produselor şi a serviciilor ale căror preţuri şi tarife se stabilesc cu avizul Oficiului Concurenţei, anexă la Ordonanţa de urgenţă a Guvernului nr. 7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei, publicată în Monitorul Oficial al României, Partea I, nr. 133 din 2 aprilie 1998, se modifică la liniuţa a treia, coloana întâi, şi va avea următorul  cuprins: ”Transport de călători pe calea ferată  deservire generală (exclusiv servicii auxiliare şi transport internaţional)."


	Eliminat.

Raportorii.
	Prevederea este rezolvată prin Raportul la proiectul de lege privind aprobarea OUG nr.25/1998 privind modificarea OUG nr.7/1998.

	234. 
	Art. 61.  În termen de 30 de zile de la data intrării în vigoare a hotărârilor Guvernului de înfiinţare a companiei naţionale, a societăţilor naţionale şi a societăţilor comerciale, rezultate din reorganizarea Societăţii Naţionale a Căilor Ferate Române, prevăzute la art. 43 alin. (1), Ministerul Transporturilor va supune spre aprobare Guvernului contractele de activitate prevăzute la art. 33 şi 34.


	Nemodificat 
	

	235. 
	Art. 62.  (1) Legea nr. 129/1996 privind transportul pe căile ferate române, publicată în Monitorul Oficial al României, Partea I, nr. 268 din 30 octombrie 1996, astfel cum a fost modificată prin Ordonanţa de urgenţă a Guvernului nr. 14/1997, publicată în Monitorul Oficial al României, Partea I, nr. 79 din 30 aprilie 1997, aprobată şi modificată prin Legea nr. 111/1997, publicată în Monitorul Oficial al României, Partea I, nr. 142 din 7 iulie 1997, şi cu modificările şi completările aduse prin Ordonanţa Guvernului nr. 40/1997, publicată în Monitorul Oficial al României, Partea I, nr. 219 din 29 august 1997, precum şi orice alte dispoziţii contrare se abrogă.


	Nemodificat 
	

	236. 
	(2) Prevederile Hotărârii Guvernului nr. 235/1991 privind înfiinţarea Societăţii Naţionale a Căilor Ferate Române, publicată în Monitorul Oficial al României, Partea I, nr. 76 din 12 aprilie 1991, cu modificările şi completările ulterioare, sunt şi rămân în vigoare până la finalizarea procesului de reorganizare.


	Nemodificat 

                                                                                               Anexa nr.2

AMENDAMENTE RESPINSE  
la proiectul de Lege pentru aprobarea Ordonanţei de urgenţă a Guvernului nr.12/1998

privind transportul pe căile ferate române şi reorganizarea Societăţii Naţionale a Căilor Ferate Române
	Nr.

crt.
	O.G. nr.12/1998

Text propus de Senat 
	Text propus de raportori 
	Motivaţia

	0
	1
	2
	3

	237. 
	Art. 2.  Pentru efectuarea serviciilor de transport feroviar public sau în interes propriu pot obţine licenţă operatorii de transport cu capital de stat şi/sau privat, care îndeplinesc cumulativ următoarele condiţii:


	Art. 2.  Pentru efectuarea operaţiunilor de transport feroviar public sau în interes propriu pot obţine licenţă operatorii de transport cu capital de stat şi/sau privat, care îndeplinesc cumulativ următoarele condiţii:

Raportorii
	Se reglementează licenţierea pentru efectuarea operaţiunilor de transport feroviar definite la Art.1, alin.(1) care cuprind serviciile de transport feroviar, serviciile conexe şi serviciile adiacente.

În cazul textului iniţiatorului sunt exceptate de la licenţiere serviciile conexe şi serviciile adiacente, ceea ce contravine prevederilor Legii nr.197/1998 privind transporturile şi prevederilor Art.1, alin.(1) din prezenta Ordonanţă.

	238. 
	Art. 9.  (1) Gestionarea infrastructurii feroviare, aşa cum a fost definită la art. 8 alin. (1), se asigură de către o companie naţională rezultată ca urmare a reorganizării Societăţii Naţionale a Căilor Ferate Române, căreia i se atribuie în concesiune, fără plata redevenţei, infrastructura feroviară publică şi care deţine în proprietate alte elemente ale infrastructurii feroviare preluate de la Societatea Naţională a Căilor Ferate Române, stabilite prin hotărâre a Guvernului.


	Art. 9.  (1) Gestionarea infrastructurii feroviare proprietate publică şi proprietate privată a statului, se asigură de către una din filialele cu statut de Societate Comercială, ale Companiei Naţionale CĂILE FERATE ROMÂNE, rezultată ca urmare a reorganizării Societăţii Naţionale a Căilor Ferate Române, căreia i se atribuie în concesiune, fără plata redevenţei, infrastructura respectivă. 
Raportorii
	Se realizează conform prevederilor Directivei nr.440/1991 privind transporturile feroviare a Comunităţii Economice Europene separarea obligatorie a gestiunii infrastructurii feroviare de gestiunea exploatare (marfă şi călători).

Deoarece separarea organică, instituţională totală nu are precedent în Europa, iar Directiva nr.440/1991 a C.E.E. consideră această soluţie ca facultativă, fără a prezenta costurile, neavând asigurarea acoperirii bugetare a costurilor posibile ale acestei iniţiative, se propune varianta de holding care este mai uzuală şi controlabilă din punct de vedere al costurilor.

	239. 
	Art. 36.  La solicitarea autorităţilor administraţiei publice locale sau a altor persoane juridice, operatorii de transport feroviar licenţiaţi pot încheia cu acestea convenţii pentru activităţi de transport feroviar de interes local, altele decât cele prevăzute în contractul de activitate încheiat cu Ministerul Transporturilor, cu obligaţia de acoperire a diferenţei de cost de către solicitantul transportului, în cazul în care veniturile din efectuarea transportului nu acoperă costurile.


	Art. 36.  La solicitarea autorităţilor administraţiei publice locale sau a altor persoane juridice, operatorii de transport feroviar licenţiaţi pot încheia cu acestea convenţii pentru activităţi de transport feroviar public de călători, de interes local, altele decât cele prevăzute în contractul de activitate încheiat cu Ministerul Transporturilor, cu obligaţia de acoperire a diferenţei de cost de către solicitantul transportului, în cazul în care veniturile din efectuarea transportului nu acoperă costurile.

Raportorii
	Nu se pot subvenţiona decât transporturile de călători de către autorităţile administraţiei publice.

	240. 
	Art.nou.
	Art.42 bis. Valorificarea excedentului de active scoase din uz, de către Societatea de Administrare Active Feroviare se realizează prin bursele de mărfuri.

Raportorii
	Introducerea în acest circuit a burselor de mărfuri care acum există pentru realizarea valorificării eficiente, transparente şi fără implicarea responsabilităţii Ministerului Transporturilor.

	241. 
	Art. 43.  (1) Societatea Naţională a Căilor Ferate Române se reorganizează, prin divizare, într-o companie naţională, în societăţi naţionale şi societăţi comerciale, potrivit prevederilor prezentei ordonanţe de urgenţă, după cum urmează:


	Art. 43.  (1) Societatea Naţională a Căilor Ferate Române se reorganizează într-o Companie Naţională CĂILE FERATE ROMÂNE, cu filiale cu statut de societăţi comerciale.

Raportorii
	Se realizează conform prevederilor Directivei nr.440/1991 privind transporturile feroviare a Comunităţii Economice Europene separarea obligatorie a gestiunii infrastructurii feroviare de gestiunea exploatare (marfă şi călători).

Deoarece separarea organică, instituţională totală nu are precedent în Europa, iar Directiva nr.440/1991 a C.E.E. consideră această soluţie ca facultativă, fără a prezenta costurile, neavând asigurarea acoperirii bugetare a costurilor posibile ale acestei iniţiative, se propune varianta de holding care este mai uzuală şi controlabilă din punct de vedere al costurilor.

	242. 
	Art.43. (1) e) Societatea de Servicii de Management Feroviar  ”S.M.F.", cu statut de societate comercială, care are, în principal, ca obiect de activitate asigurarea serviciilor financiar-contabile, gestionarea creditelor externe, asigurarea serviciilor juridice.


	Art.43. (1) e) Societatea de Servicii de Management Feroviar  ”S.M.F.", cu statut de societate comercială, care are, în principal, ca obiect de activitate asigurarea serviciilor financiar-contabile, gestionarea creditelor externe, asigurarea serviciilor juridice ale Companiei şi societăţilor rezultate din reorganizarea prin divizare a Societăţii Naţionale  a Căilor Ferate Române.

Raportorii
	Este necesar de explicitat unde ăşi exercită obiectul de activitate, ca şi în cazul celorlalte alineate.

	243. 
	Alin.nou.
	Art.43 (11) Filialele cu statut de societăţi comerciale, definite la alin.(1) vor avea obligatoriu gestiuni separate, patrimoniul şi atribuţiile fiind stabilite prin Hotărâre de Guvern.

Raportorii
	Idem.

	244. 
	Art.52. (4) Compania naţională, societăţile naţionale şi societăţile comerciale rezultate din reorganizare, care au ca obiect de activitate transportul feroviar public de călători, se substituie obligaţiilor Societăţii Naţionale a Căilor Ferate Române privitoare la acordarea legitimaţiilor şi permiselor de călătorie gratuită pe calea ferată.


	Art.52. (4) Societatea naţională rezultată din reorganizare, care are ca obiect de activitate transportul feroviar public de călători, se substituie obligaţiilor Societăţii Naţionale a Căilor Ferate Române privitoare la acordarea legitimaţiilor şi permiselor de călătorie gratuită pe calea ferată.

Raportorii
	Criteriul se referă strict la obiectul activităţii care este specific numai Societăţii Naţionale C.F.R. Călători.

	245. 
	Art. 59.  Pe toată perioada în care statul este acţionar majoritar la compania naţională, la societăţile naţionale şi la societăţile comerciale nou-înfiinţate se pot efectua transferuri de active între acestea, prin ordin al ministrului transporturilor, cu modificarea corespunzătoare a capitalului social al acestora.


	Art. 59.  Prevederile prezentei ordonanţe de urgenţă sunt aplicabile pe toată perioada în care statul este acţionar majoritar la compania naţională, la societăţile naţionale şi la societăţile comerciale nou-înfiinţate, perioadă în care se pot efectua transferuri de active între acestea, prin ordin al ministrului transporturilor, cu modificarea corespunzătoare a capitalului social al acestora.

Raportorii
	Multe din prevederile acestei ordonanţe de urgenţă sunt aplicabile numai în condiţia în care statul este acţionar majoritar.

